**Veebikoomiksid** või **internetikoomiksid** on veebis avaldatud koomiksid. Tihti avaldatakse neid pigem isiklikel kodulehtedel, tagades lugejatele hõlpsa juurdepääsu, aga ka raamatukogumikena või ajalehtedes, säilitades kodulehe arhiivina.

Veebikoomiksid on nagu trükis avaldatud koomiksid ehk igaüks võib selle ise avaldada. Veebikoomiksitel on ühtpidi suurem eelis, sest internetis avaldamiseks on vaja vaid internetiühendust ja veebilehte, kus avaldada ja hoida lehti. Üldiselt peetakse veebikoomiksiks neid teoseid, mis algselt netis avaldatud. Lisaks on üle kolmekümne aasta proovitud eri viisepidi veebiformaati ära kasutada, muutes koomiksi interaktiivseks või muudmoodi paberil koomiksist erinevaks. Trükikoomiksid, mis netti arhiveerimise eesmärgil pandud, ei nimetata veebikoomiksiteks, sel puhul on pigem tegu konkreetse koomiksi digitaalse arhiiviga. 

Veebis on kümneid tuhandeid originaalseid veebikoomiksi sarju, nii lõpetatuid kui lõpetamata, traditsioonilistest koomiksitest kuni graafiliste novellideni, hõlmates paljusid žanre ja teemasid ning ka erinevaid oskustasemeid algajatest professionaalideni välja. Väga vähesed on rahanduslikult isemajandavad, kuid aina rohkem autoreid on üle aastate jooksul hakanud teenima raha peamiselt oma veebikoomiksite pealt.

Veebikoomiksite teke ja areng
-----------------------------

Esimene teadaolev veebikoomiks avaldati 1980. aastate keskel. Selleks peetakse peamiselt Eric Millikin'i "Witches and Stitches", mille ta avaldas 1985 Compuserve veebiteenusel. Järgmised teatud veebikoomiksid on Joe Ekaitis'e "T.H.E. Fox" (1986), Hans Bjordahl'i "Where the Buffalo Roam" (1991, Usenet) ja David Farley "Doctor Fun" (1993, World Wide Web). Ka soomes ilmusid veebikoomiksid läbi VerkkoSarja (NetComics), mida avaldas Soome Koomiksiselts (Suomen Sarjakuvaseura RY) 1994. Kõige vanim veebikoomiks, mille autor veel uuendab seda on arvatavasti Bill Holbrook'i "Kevin & Kell" aastast 1995. Suurem enamus varaseid veebi koomikseid alustas koomiksiribadena, sarnaselt ajalehekoomiksitele. Mõned neist kasutasid ka maksemüüre. Suurem enamus olid siiski tasuta ning koomiksiautorid pidi leidma viise kuidas oma veebisaite rahastada.

Koomiksikunstnik ning teoreetik Scott McCloud arutas oma raamatus "Reinventing Comics" (2000) koomiksiformaadi võimalustest veebis. Üks tema ideedest oli "lõputu lõuend" (ing k "infinite canvas"), mida ta tutvustas 1995 loengus CD-ROM-ilt suure digitaalse lõuendina, kui raamatut veel koostas. Kunstnikku huvitas pärast estimest raamatut, "Understanding Comics"(1993), kuidas pikemas vormis koomiks pildi ja kirja koosloominguna võib interneti võimalustega uusi väljendusviise leida. 1998 avas ta oma veebisaidi ning 2000 avaldas ta oma esimese "lõputu" koomiksi, "I Can't Stop Thinking". McCloud'i ideed on palju kritiseeritud, kuna see ei leidnud kunagi kindlat kinnituspinda. Paljud leidsid, et see läheb liiga kulukaks nii suurt pilti või lehte teha, et see tõesti lõputu tunduks, et see on liiga ebatavaline ning hüperlinkide lisamine teeb lugemiskogemuse hüplikuks. Veel leiti, et sellised katsetused lähevad rohkem animatsiooni valdkonda üle. (Boxer, S. 2005) Hiljuti on seda kritiseerinud ka Heekyoung Cho oma 2016 The Comics Journal artiklis, kirjeldades ideed kui "praktilises mõttes, mitte tegelikult lõputu"  leides, et mitmed korea veebikoomiksid leidsid edu proovides sarnast formaati vertikaalselt. Vaatamata sellele, on eri kunstnikud katsetanud lõputu lõuendi ning horisontaalse formaadiga, tuntuimad Drew Weing ("Pup" seeria, eriti "Heat Death"), Nicholas Gurewitch ("The Perry Bible Fellowship") ja Demian5 ("When I am King").

Veebikoomiksite narratiivne struktuur on aastatega arenenud järjejututaoliseks, kuid ühe lühikese jutu asemel annab autor tavaliselt välja ühe või muu väikse kindla arvu lehekülgi nädalas, luues lõpuks ühe pika koomiksi. Olenevalt autori enda vabast ajast, on levinum postitada üks leht nädalas või isegi iga kahe nädala tagant, igas kuus. Formaat erineb ajalehejutustustest, raadio järjejuttudest ja televisiooniseriaalidest, kuna iga seeria – peatükk või jutustus – on välja antud väiksemate tükkidena ning sisu on tihti ilma vahe-redigeerija või -toimetajata, suurendades autori osakaalu loo jutustamises, kuna enamsti tehakse tervet koomiksit üksinda.

Tavaliselt on veebikoomiksitel oma sait, kuid on ka eraldi veebikoomiksite majutus-saite, nagu Smackjeeves (kinni pandud 31. dets. 2020), TheDuck (algselt DrunkDuck), Spiderforest või Comicfury. Mõned autorid hakkasid kasutama ka selliseid saite nagu Deviantart või Tumblr, mis pole otseselt koomiksitele loodud (üks on kunstisait ja teine mõeldud blogimiseks), kuid kuhu saab peaaegu lõputult lehti üles laadida ja arhiveerida. Paljusid veebikoomikseid säilitatakse nii oma saidil kui ka tasuta majutus-saitidel. Mitmed autorid on ka aastate jooksul otsustanud veebikoomiksist teha trükiversiooni (näiteks Raina Telgemeier'i autobiograafiline "Smile" graafiline novell, mis algas Girlamatic saidil) või on trükiversioon üks meenetest mida koomiksi poes on võimalik osta.

Varastest 00-est alates on üheks meediumi probleemiks olnud raha teenimine. Algselt oli lahenduseks "sündikaatide" tegemine sarnaselt ning maksemüüride kasutamine. Mitmed kesk-00ndate autorid otsustasid oma koomiksi tasuta üles jätta ning hakkasid lisaelatist teenima läbi veebikoomiksi meenete müümise. Üheks kauaaegsemaks näiteks on veebikoomiksi meenete pood TopatoCo, mille autor alustas enda veebikoomiksi t-särkide, kleepsude ja muude toodete müügiks, kuna oli 2004 tööst ilma jäänud. "Hark! A Vagrant" autor Kate Beaton on öelnud, et 2006-2008 võis olla parim aeg alustada veebikoomiksiga, sest siis oli veel nii vähe oma saidiga autoreid, nime teha ja tuntuks saada oli kergem. Beaton'i kirjelduse järgi oli see täiesti vastuvõetav, et ta oli tavaline autor ja kunstnik, "su koomiksit loeti, nii et sa ei pidanud vapustav olema." Lisa-boonustena kirjeldab Beaton, kuidas siis sai veel kergesti läbi TopatoCo meeneid müüa ning enamus kasumit tuli läbi reklaamide.

Veebikoomiksi autori Shaenon K. Garrity sõnul on veebikoomiks arenenud kunstiliselt kõrgemale tasemele, kui mil tema ise alustas aastal 2000. Ta on oma veebikoomiksi ajaloo artiklis saidil "The Comics Journal" väitnud, et praegused veebikoomiksid on enamasti paremad kui paljud peavoolu koomiksid.

Paljud vanemad lugejad ning autorid igatsevad varaseid 00-ndaid. Veebikoomiksi-autor Sunspeakgreen on kirjeldanud aastaid 2000-2007 kui "veebikoomiksite kuldajastu", kuidas enamus inimesi postitasid niisama, sest juhtus koomiks olema, mida üles panna, mitte rahasaamise eesmärgil. Tumblr kasutaja Calamity vastab küsimusele "Missugused olid varaste 2000ndate veebikoomiksid?" Calamity kirjeldab seda sarnaselt Beatonile, "kui 2001 võis iga halb kunstnik üles ehitada jälgijaskonda, lihtsalt postitades ja koomiksit uuendades, siis sai see Bush'i administratsiooni lõppedes aina raskemaks."

Veebikoomiksid nüüdisajal (2007- )
----------------------------------

Kümnendi vahetudes toimus veebikoomiksi skeenes mitmeid muutusi. Aina enam kasvas veebikoomiksite kunstiline ning narratiivne kvaliteet. Peagi sai raskeks reklaamimine ning reklaamibännerite kaudu lisatise teenimine. Suurimaks teguriks võis olla sotsiaalmeedia teke 2005-2006, kasvades välja saitidest nagu MySpace ja LiveJournal. Kui enne Facebook'i ja Twitter'it jagati tihti uudiseid ja linke kas chat-klientide kaudu või meili teel, siis nüüd sai kõike jagada kindlatel kinnistel platvormidel. 

Ühest küljest tundus paljudele, et koomiksite postitamine ning reklaamimine muutus veel ligipääsetavamaks, polnud enam vaja oma saiti omada ega kellegile majandamispinna eest maksta. Teistpidi, sellised saidid saavad oma reklaami-klikke tänu kasutajate loodud sisule, kuid kasutaja sisuliselt annab mõned piltide omanikuõigused ära. Kui on vaja näiteks pilti kustutada, jääb Facebook'i puhul sellest tihti koopia alles teiste kasutajate jagatud profiilidele. Koomiksiautoritele on ka silma jäänud Facebook'i eba-eetiline modereerimine ja tsensuur. Tekkisid ka adblocker pluginad, millega seoses kadus ära suurem reklaamipind, millele koomiksiautorid sissetulekuks toetusid. Lisaks on Facebook ja teised sarnased teenusepakkujad muutnud üldise reklaamimise raskemaks, millest on kirjutanud ka mõned koomiksiautorid. Suur mõjutegur oli Facebook'i kasv 00ndate lõpus. Veebikoomiksite reklaamisait "Project Wonderful" lõpetas 2018 tegutsemise, mis tähendas, et paljud autorid, kes eelnevalt võisid läbi mitte-invasiivsete veebikoomiksite reklaamide lisatist teenida, pidid mitmed tagasi lülituma tavaliste Google'i reklaamide peale. Teenuse autor Ryan North on märkinud, et suurte saitide kinniste süsteemide tõttu on kaduvas blogimis-keskkonnas arvatavasti raskem sarnastel projektidel edasi toimetada. Sellele vaatamata on mõned reklaamiteenused veel alles, mida veebikoomiksite autorid soosivad.

Veebikoomiksite ajalugu 2010. aastast alates on hästi kokkuvõtnud Mazha Zhdanova The Comics Journal'is artiklis, "A Brief History of Webcomics: 2010 to Now" (2021) Enda toetamine läbi veebikoomiksite muutus ühtpidi kergemaks. Tekkis mitmeid saite ja teenuseid nagu Gumroad (2011), Patreon (2013), Ko-fi (2012) ja Kickstarter (2009), mis tegid lisaelatise teenimise veebikoomiksi lugejate abiga hõlpsamaks. Veebikoomiksite autorid said lisatoetust kas läbi meenete või trükiversioonide müügi (Kickstarter), digitaalsete versioonide müümisest (Gumroad ja Patreon) või annetuste (Ko-fi ja Patreon). 2011 tekkis Hiveworks Comics, veebikoomiksite kollektiiv ja kirjastus, mille eesotsas kväär-koomiksite autorid ning toimetajad ja eesmärgiks originaalsete veebikoomiksite aktiivne avaldamine, majutamine ja muudmoodi toetamine. Hetkel on läbi Hiveworks avaldatud üle 180 veebikoomiksi, millest 41 on lõpetatud.  Enne Hiveworks'i oli see lääne veebikoomiksite puhul ebatavaline, et autoril toeks toimetaja, kes oma kogemusi veebikoomiksite vallas jagaks. 

2009 alustas Andrew Hussie oma uut veebikoomiksit Homestuck. Nii Homestuck kui varasemate "MS Paint Adventures" koomiksitega parodeeris Hussie varaste 80-ndate interaktiivseid tekst-baasil mänge. Koomiksi suurteks osadeks olid alg-päevil lugejate soovitused, hääletused, ning lehed kus animatsioon, muusika ja päris interaktiivsed mängud. Oktoobris 2011 kukutas Newgrounds flash-anima portaali kinni Homestuck flash-animatsioon "[S]Cascade" kuna liiga paljud lugejad üritasid seda samal ajal vaadata. Kinni läks ka varuvariant Megauploadis. Homestuck oli nii populaarne ja meeldejääb veebikoomiks, et see mõjutas veebikoomikseid ja animatsiooni pikka aega pärast populaarseks saamist. Kuigi sarnast formaati võis märgata ka varemates veebikoomiksites, on Hussie Homestuck ning varasemad MSPA tööd suureks eeskujuks olnud hilisematele töödele. Sarnast ühe paneeli lehe formaati koos animatsioonidega on teinud Kazerad 2011 "Prequel" koomiksiga ning Michelle Czajkowski oma 2012 koomiksiga "Ava’s Demon".

Alates 2011 on rohkem välismaist tähelepanu saanud ka korea veebisaidid WEBTOON ja Tapas, kus on suurem panus mobiilseadmete kasutajatele ning eelistatakse rohkem vertikaalformaati, mis teeb koomiksite lugemise mobiilseadmetes lihtsamaks. Vertikaalformaadiga on võimalik teha huvitavaid effekte, nagu korea õuduskoomiksis "Bongcheon-Dong Ghost Horang",  muutes kogemuse üllatavamaks läbi koomiksi paneel-paneeli kaupa lugemise. Mõlemal saidil on tekkinud teistsugused tavad võrreldes eelnevate majutus-saitidega. Selle asemel, et lasta koomiksit välja leht-lehe haaval, on igal koomiksil uued "episoodid" ja "hooajad" sarnaselt televisioonis-levinud. Mitmed välismaa autorid väljaspool lõuna-koreat jätkavad samas endale-tuttavate veebikoomiksitite tavadega. Webtoon'i emaettevõte Naver, on ka palju panustanud sellele, et palgata inglise-keelsete koomiksite autoreid, et teha uusi koomikseid konkreetselt Webtoon saidil postitamiseks. Mitmetel Naver'i Webtoon autoritel on oma toimetaja või isegi assistendid, kes aitavad neil koomiksit joonistada või värviliseks teha, kirjatüüpe sättida (lettering) või muudmoodi toimetada. 

Kuna Webtoon on kaua veebikoomiksitega tegelenud, on populaarsemad korea koomiksid saanud ka erinevaid adaptatsioone. Tihti on need olenevalt žanrist kas K-draama telesarjad, animeeritud telesarjad (fantaasia või ulmežanrite jaoks ideaalne), või ka filmid. Enimtuntud adaptsioonid on "The God of Highschool", "Cheese in the Trap" ning "Lookism". Hiljuti on ka briti veebikoomiks ja graafiline novell "Heartstopper" Netflix telesarja adaptsiooni saanud.

2017 kuulutas Adobe välja, et 2020 pannakse Flash-player teenus kinni. Flash programmi abil loodi palju varaseid netikoomikseid ja mänge, mida Flash-teenuse puudumisel on võimalik säilitada ainult mitte-interaktiivsete videotena. Flash'i kasutavate veebikoomiksite puhul on neid võimalik ümber teha HTML5 või muusse formaati nagu Ruffle Flash-emulaator. Sarnaselt flash-mängude säilitamisele, üritavad ka veebikoomiksite fännid oma lemmiksarju arhiveerida, kas läbi Web Archive saidi, PDF-kujul või muudel viisidel. Sel moel on trükivalmis veebikoomiksitel eelis teiste liikuvate ja multimeedia koomiksite ees.

Viimase 15 aasta jooksul on paljud veebikoomiksid nii kõrgele tasemele saanud, et on raske alustada ilma suurte kunsti või kirjutamis-kogemusteta. Sarnaselt 00-ndate nostalgiale, mis nüüd 20 aastat hiljem kultuuriruumis üle käib, imestavad nii lugejad kui autorid, miks nii palju vaeva veebikoomiksisse panna vaja, kui lõpp-toodet nii kiiresti läbi lugeda saab. Siiski on veebikoomiksi formaat hea viis järjejuttu, väikest lugu või muud projekti alustada ilma suuremate kuludeta.

Veebikoomiksid Eestis
---------------------

Kuigi Eesti autoritelt pärit veebikoomiksid pole Eesti ringkondades eriti tuntud, on need siiski olemas. Huvi on noorte kunstnike ja koomiksiautorite seas olemas, sest koomiks on hea viis avaldada trükimustas veidi riskantsemat materjali ja tihti on see ka lõbus viis teha.

* "Adalsysla" on Eesti mütoloogia ainesele toetuv jutustus poisist nimega Säde, kes läheb oma tüdrukut Lindat päästma salapärase nõia käest. Säde kohtab erinevaid mütoloogilisi ja veidraid tegelasi. Tegevus toimub 17. sajandi Eestimaal, Soomes ja Rootsis. Koomiksi autor lõpetas loo 2015.  Kuna Smackjeeves sait läks 2020 kinni, pani autor 2023 novembris terve koomiksi koomiksi PDF-i üles.
* "Egowars"
* "Rahingard & Werenval". Autor Luuru on lugu nii kirjeldanud: "RW on lugu, mis toimub alternatiivses Tallinnas, kus kaks pere üritavad läbi saada ilma, et paha limakoletis neid tapaks. Mis värk on nende imelike ja ainulaadsete peresuhetega ja miks see koletis neid ära tapab?" Koomiksi autor jättis uuendamise 2016.

Viited
------

1. ↑  "Business of webcomics", *Wikipedia* (inglise), 7. september 2023, vaadatud 21. jaanuaril 2024
2. ↑  "How to make money with webcomics 2021 - LezlyNorman" (Mehhiko hispaania). 13. august 2021. Vaadatud 21. jaanuaril 2024.
3. ↑  "List of early webcomics", *Wikipedia* (inglise), 29. detsember 2023, vaadatud 21. jaanuaril 2024
4. ↑  Ahonen, Rami (veebruar 1995). "SARJISMAAILMAN YMPÄRI KAHDEKSASSA TUNNISSA – INTERNET-YHTEYDEN AVULLA". *Sarjainfo*. **87** – via Mall:Https://sks.markus.dev/sarjainfo/sarjainfo-81-90/sarjainfo-87/si87-sarjismaailman-ympari-kahdeksassa-tunnissa-internet-yhteyden-avulla/.
5. ↑  "Kevin and Kell", *Wikipedia* (inglise), 15. detsember 2023, vaadatud 22. jaanuaril 2024
6. ↑  McCloud, Scott (veebruar 2009). "scottmccloud.com - The "Infinite Canvas"". *scottmccloud.com*. Vaadatud 21. jaanuaril 2024.
7. ↑  "scottmccloud.com - Webcomics". *scottmccloud.com*. Vaadatud 22. jaanuaril 2024.
8. ↑  "scottmccloud.com - I Can't Stop Thinking". *scottmccloud.com*. Vaadatud 22. jaanuaril 2024.
9. ↑  Boxer, Sarah (17. august 2005). "Comics Escape a Paper Box, and Electronic Questions Pop Out". *The New York Times* (Ameerika inglise). ISSN 0362-4331. Vaadatud 22. jaanuaril 2024.
10. ↑  Cho, Heekyoung (18. juuli 2016). "The Webtoon: A New Form for Graphic Narrative". *The Comics Journal* (Ameerika inglise). Vaadatud 21. jaanuaril 2024.
11. ↑  ""Pup" 13 - "Pup" Ponders the Heat Death of the Universe". *www.drewweing.com*. Vaadatud 22. jaanuaril 2024.
12. ↑  "The Perry Bible Fellowship", *Wikipedia* (inglise), 27. september 2023, vaadatud 22. jaanuaril 2024
13. ↑  "When I Am King", *Wikipedia* (inglise), 16. aprill 2023, vaadatud 21. jaanuaril 2024
14. ↑  "Smack Jeeves - Archiveteam". *wiki.archiveteam.org*. Vaadatud 21. jaanuaril 2024.
15. ↑  "The Duck Webcomics". *www.theduckwebcomics.com*. Vaadatud 22. jaanuaril 2024.
16. ↑  "SpiderForest | About". *SpiderForest Webcomic Collective* (inglise). Vaadatud 22. jaanuaril 2024.
17. ↑  "Smile (comic book)", *Wikipedia* (inglise), 7. jaanuar 2024, vaadatud 22. jaanuaril 2024
18. ↑  "TopatoCo's Jeffrey Rowland On 'Overcompensating' and the Wild West of Webcomics - ComicsAlliance | Comic book culture, news, humor, commentary, and reviews". *web.archive.org*. 25. jaanuar 2013. Originaali arhiivikoopia seisuga 25. jaanuar 2013. Vaadatud 22. jaanuaril 2024.`{{netiviide}}`: CS1 hooldus: robot: algse URL-i olek teadmata (link)
19. ↑  Mautner, Chris (4. november 2015). "I'm a Careful Person': An Interview with Kate Beaton". *The Comics Journal* (Ameerika inglise). Vaadatud 22. jaanuaril 2024.
20. ↑  Garrity, Shaenon (15. juuli 2011). "The History of Webcomics". *The Comics Journal* (Ameerika inglise). Vaadatud 21. jaanuaril 2024.
21. ↑  R, Patrick. "How the web was lost". Vaadatud 22. jaanuaril 2024.
22. ↑  calamity-bean (27. september 2022). "Works in Progress". *Tumblr*. Vaadatud 22. jaanuaril 2024.
23. ↑  admin (19. detsember 2012). "Who Owns the Media on Facebook, Instagram or Twitter?". *Law Offices of Craig Delsack, LLC* (Ameerika inglise). Vaadatud 22. jaanuaril 2024.
24. ↑  Raghu,DHNS, Malini. "Artist criticises Facebook's community standards". *Deccan Herald* (inglise). Vaadatud 22. jaanuaril 2024.
25. ↑  "The Changing Internet Through Webcomics". *Observer* (Ameerika inglise). 18. november 2015. Vaadatud 22. jaanuaril 2024.
26. ↑  "The real reason why your comics aren't getting views on social media. – KOTOPOPI" (Ameerika inglise). 11. juuli 2023. Vaadatud 22. jaanuaril 2024.
27. ↑  "Google Adsense for Webcomic Monetization". *Things in Squares* (Ameerika inglise). 19. aprill 2018. Vaadatud 22. jaanuaril 2024.
28. ↑  Comments, Rich Johnston | Last updated | (12. juuni 2018). "Ryan North's Project Wonderful to Close - Bleeding Cool". *bleedingcool.com* (inglise). Vaadatud 22. jaanuaril 2024.
29. ↑  daemon\_dan (24. august 2015). "Promoting Your Webcomic: Part 2 - Ads". *The Demon Archives* (Ameerika inglise). Vaadatud 22. jaanuaril 2024.
30. ↑  Zhdanova, Masha (12. november 2021). "A Brief History of Webcomics: 2010 to Now". *WWAC* (Ameerika inglise). Vaadatud 22. jaanuaril 2024.
31. ↑  Ko-fi (29. jaanuar 2018). "Ko-fi.com the Story So Far". *Medium* (inglise). Vaadatud 22. jaanuaril 2024.
32. ↑  "Hiveworks Comics". *hiveworkscomics.com*. Vaadatud 22. jaanuaril 2024.
33. ↑  "Cascade (Homestuck) - Fanlore". *fanlore.org*. Vaadatud 21. jaanuaril 2024.
34. ↑  "Cascade". *MS Paint Adventures Wiki* (inglise). Vaadatud 21. jaanuaril 2024.
35. ↑  Noiseux, Brenda (16. jaanuar 2015). "Kickstarter of the Week: Ava's Demon". *WWAC* (Ameerika inglise). Vaadatud 22. jaanuaril 2024.
36. ↑  "Tips for Creating Vertical Scrolling Webtoons". *Art Rocket* (Ameerika inglise). Vaadatud 21. jaanuaril 2024.
37. ↑  "VAATA SIIT: Uued veebikoomiksid on reaalsemad kui kunagi varem". *Kroonika*. Vaadatud 21. jaanuaril 2024.
38. ↑  "2011 미스테리 단편 - [ENG ver.] Bongcheon-Dong Ghost - HORANG (봉천동귀신 영문판)". *comic.naver.com* (korea). Vaadatud 21. jaanuaril 2024.
39. ↑  Ledger, Matt (13. oktoober 2020). "The Unique Strengths of Vertical Scroll Webcomics". *Matt Reads Comics* (inglise). Vaadatud 21. jaanuaril 2024.
40. ↑  Salkowitz, Rob. "Webtoon Is Paying Its Creators Millions To Make Mobile Comics". *Forbes* (inglise). Vaadatud 21. jaanuaril 2024.
41. ↑  "Adapted For the Screen – Webtoons.com". *www.webtoons.com* (inglise). Vaadatud 21. jaanuaril 2024.
42. ↑  White, Peter (11. juuli 2019). "'Top Of The Lake' Producer See-Saw Films To Adapt Alice Oseman's Graphic Novel Series 'Heartstopper' For TV". *Deadline* (Ameerika inglise). Vaadatud 22. jaanuaril 2024.
43. ↑  Rowley, Ruth (24. veebruar 2023). "Two Years On: What Did We Really Lose when Flash Player Died?". *Overclockers UK* (Briti inglise). Vaadatud 22. jaanuaril 2024.
44. ↑  "katarina joonistab". *Tumblr* (Ameerika inglise). Vaadatud 21. jaanuaril 2024.
45. ↑  ninakoll. "katarina joonistab". *Tumblr*. Vaadatud 21. jaanuaril 2024.
46. ↑  luuru (8. detsember 2013), *Rahingard & Werenval (140619)*, vaadatud 21. jaanuaril 2024
47. ↑  Tapas. "Read Rahingard & Werenval | Tapas Web Comics". *Read Rahingard & Werenval*. Vaadatud 21. jaanuaril 2024.

Välislingid
-----------

* Adalsysla uusim leht
* Cyanide and Happiness
* Egowars
* Rahingard & Werenval uuem leht
* Garrity, S. 2011. The History of Webcomics.  [vaadatud 13.04.2015]